Lazdijų rajono savivaldybė

Lazdijų rajono savivaldybė – administracinis-teritorinis vienetas Lietuvos pietvakariuose, netoli sienos su Lenkija ir Baltarusija. Administracinis centras – Lazdijai.

Geografija 

Rytiniu rajono pakraščiu teka Nemunas, per rajoną – jo intakai Baltoji Ančia, Seira. Telkšo 152 Lazdijų rajono ežerai (didžiausi – Dusia, Metelys, Seirijis, Galstas), 5 tvenkiniai (didžiausi – Veisiejų, Baltosios Ančios). Didžiausias miškas – Kapčiamiesčio giria.

Didelę dalį Lazdijų rajono užima saugomos vietos: Veisiejų ir Metelių regioniniai parkai, Kalniškės kraštovaizdžio, Krakinio telmologinis, Kučiuliškių zoologinis, Kuzapiškės telmologinis draustiniai, Veisiejų, Vainežerio parkai.

Istorija 

Rajonas sudarytas 1950 m. birželio 20 d. iš buvusios Alytaus apskrities 8 apylinkių ir buvusios Lazdijų apskrities 27 apylinkių. 1950–1953 m. priklausė Kauno sričiai. 1959 m. prijungta panaikinto Simno rajono 1 apylinkė ir dalis kitos apylinkės, Kapsuko rajono 1 apylinkė, taip pat panaikinto Veisiejų rajono teritorija. 1961 m. 2 apylinkės perduotos Varėnos rajonui.

1995 m. įsteigta Lazdijų rajono savivaldybė, pavaldi Alytaus apskričiai. 1999 m. Gerdašių, Leipalingio ir Ricielių kadastrinės vietovės (t. y. didžioji dalis Leipalingio seniūnijos), buvusios Lazdijų rajono pietryčiuose, perduotos naujai Druskininkų savivaldybei. 2009 m. sausio 27 d. savivaldybės tarybos nutarimu Nr. 5TS-719 įsteigta 60 seniūnaitijų.

|-
| 1950 m.  || 597 || || 35 apylinkės || 1 miestas (Lazdijai)
|-
| 1954 m.  || || || 15 apylinkių ||
|-
| 1959 m.   || 654 || 47 473 || 16 apylinkių || 1 miestas
|-
| 1962 m. || 1648 || || 28 apylinkės || 2 miestai (Lazdijai, Veisiejai)
|-
| 1963 m.  || || || 18 apylinkių ||
|-
| 1967 m. || 1542 || 47 200 || ||
|-
| 1970 m.  || 1500 || 45 453 || 18 apylinkių || 2 miestai
|-
| 1972 m.  || 1542 || || 18 apylinkių || 2 miestai, 7 miesteliai (Kapčiamiestis, Krosna, Leipalingis, Rudamina, Seirijai, Šeštokai, Šventežeris), 365 kaimai, 28 kaimų dalys, 4 viensėdžiai
|-
| 1976 m.  || 1542 || 40 900 || 17 apylinkių || 2 miestai, 7 miesteliai, 363 kaimai, 22 kaimų dalys, 3 viensėdžiai
|-
| 1979 m.  || || 38 702 || 14 apylinkių || 2 miestai, 393 kaimo vietovės
|-
| 1985 m.  || 1542 || || 14 apylinkių || 2 miestai, 7 miesteliai, 376 kaimai, 3 viensėdžiai
|-
| 1989 m.  || 1541 || 33 418 || 13 apylinkių || 2 miestai, 389 kaimo vietovės
|-
| 2001 m.  || 1309 || 27 129 || 12 kaimo apylinkių || 2 miestai, 6 miesteliai (Kapčiamiestis, Krosna, Rudamina, Seirijai, Šeštokai, Šventežeris), 350 kaimų
|}

Gyventojai 

2020 m. pradžioje savivaldybė gyveno 18 324 gyventojai.

Tautinė sudėtis

Pagal tikybą 
 Romos katalikai – 92,3 %
 stačiatikiai – 0,3 %
 sentikiai – 0,3 %
 kiti – 0,4 %
 netikintys/nenurodė – 6,7 %

Gyvenvietės 

Savivaldybės teritorijoje yra:
 2 miestai – Lazdijai ir Veisiejai;
 6 miesteliai – Kapčiamiestis, Krosna, Rudamina, Seirijai, Šeštokai ir Šventežeris;
 350 kaimų.

Didžiausios gyvenvietės (2021 m.):
 Lazdijai – 4016
 Veisiejai – 1141
 Seirijai – 679
 Šeštokai – 516
 Kapčiamiestis – 478
 Lazdijai (kaimas) – 447
 Kailiniai – 403
 Šventežeris – 262
 Krosna – 244
 Miškiniai – 227

Švietimas

Profesinės mokyklos 
Veisiejų technologijos ir verslo mokykla

Gimnazijos 
 Lazdijų Motiejaus Gustaičio gimnazija
 Veisiejų Sigito Gedos Gimnazija
 Seirijų Antano Žmuidzinavičiaus gimnazija

Pagrindinės mokyklos 
 Šeštokų mokykla
 Šventežerio mokykla

Kitos ugdymo įstaigos ir bibliotekos 
 Lazdijų mokykla-darželis „Vyturėlis“
 Lazdijų mokykla-darželis „Kregždutė“
 Lazdijų Motiejaus Gustaičio gimnazijos Aštriosios Kirsnos pagrindinio ugdymo skyrius
 Lazdijų Motiejaus Gustaičio gimnazijos Krosnos pagrindinio ugdymo skyrius
 Lazdijų Motiejaus Gustaičio gimnazijos Kučiūnų pagrindinio ugdymo skyrius
 Lazdijų Motiejaus Gustaičio gimnazijos Krosnos ikimokyklinio ugdymo skyrius
 Lazdijų Motiejaus Gustaičio gimnazijos Šeštokų vidurinio ugdymo skyrius
 Lazdijų r. Veisiejų Sigito Gedos gimnazijos Ikimokyklinio ugdymo skyrius
 Lazdijų r. Veisiejų Sigito Gedos gimnazijos Kapčiamiesčio Emilijos Pliaterytės pagrindinio ugdymo skyrius
 Lazdijų r. Seirijų Antano Žmuidzinavičiaus gimnazijos Ikimokyklinio ugdymo skyrius
 Lazdijų meno mokykla
 VšĮ Lazdijų sporto centras
 VšĮ Lazdijų švietimo centras
 Lazdijų biblioteka

Kultūra ir menas 

Viešajai įstaigai „Lazdijų kultūros centras“ priklauso trys kultūros namai ir 13 laisvalaikio salių. Juose vyksta kultūros, meno ir laisvalaikio renginiai, veikia kultūros ir meno mėgėjų kolektyvai.

Kasmet rengiama „Pasienio fiesta“, kurios metu vyksta šokių kolektyvų pasirodymai, parodos.

Muziejai:
 Lazdijų krašto muziejus
 Motiejaus Gustaičio memorialinis namas-muziejus
 Etnografinė Prano Dzūko sodyba
 Laisvės kovų muziejus
 Kapčiamiesčio Emilijos Pliaterytės muziejus
 Veisiejų krašto muziejus
 D. Mazurkevičiaus akmenų muziejus „Jotvingių kiemas“
 Antano Žmuidzinavičiaus vid. m-klos muziejus
 Juozo Zdebskio muziejus

Turizmo objektai 

Urbanistikos paminklas – Veisiejų miestelio istorinis centras. Vasaros metu Veisiejuose veikia grojantis fontanas.

Dvarų paveldas:
 Aštriosios Kirsnos dvaro sodyba
 Rudaminos dvaro sodybos fragmentai
 Veisiejų dvaro fligelis su parku
 Būdviečio dvaro sodyba ir svirnas

Administracija 

Atstovaujamoji valdžia – Lazdijų rajono savivaldybės taryba, vykdomoji valdžia – Lazdijų rajono savivaldybės administracija.

Seniūnijos 

Savivaldybėje yra 11 seniūnijų (skliausteliuose – seniūno būstinė):
 Būdviečio seniūnija (Aštrioji Kirsna)
 Kapčiamiesčio seniūnija (Kapčiamiestis)
 Krosnos seniūnija (Krosna)
 Kučiūnų seniūnija (Kučiūnai)
 Lazdijų miesto seniūnija (Lazdijai)
 Lazdijų seniūnija (Lazdijai)
 Noragėlių seniūnija (Noragėliai)
 Seirijų seniūnija (Seirijai)
 Šeštokų seniūnija (Šeštokai)
 Šventežerio seniūnija (Šventežeris)
 Veisiejų seniūnija (Veisiejai)

Šaltiniai 

 Lazdijų rajono savivaldybės gyventojai ir būstai: LR gyventojų ir būstų 2001 m. visuotinio surašymo rezultatai. – Vilnius: Statistikos departamentas, 2004. – 61 p. – ISBN 9955-588-17-9
 Žemdirbystės Lazdijų krašte metraštis (sud. Antanas Pupienis). – Kaunas: Judex, 2007. – 118 p. : iliustr. – ISBN 978-9955-581-90-1

Nuorodos 

 Savivaldybės svetainė 
 Lazdijų krašto informacinis portalas